બન્ને પક્ષકારોએ નવેમ્બર ૨૦૧૪માં મુખ્ય સોદો પાડી દેવાયો છે તેમ કહીને બીજી સમજૂતીની વાત જ થઇ નહતી, તેના કારણે એનએબીને આશંકા ગઇ કે ભારતીય સંરક્ષણ વિભાગના અધિકારીઓ કદાચ ઉપરોક્ત ‘સંજોગો'ના સાક્ષી બને તેમ છે. એનએબીએ ગ્લોબલ માર્કેટિંગની સામેલગીરી અંગે અનેક સવાલો કર્યા છે. તેમાં કોન્ટ્રાક્ટને પૂર્ણ કરવા અથવા તેના અમલીકરણ અને તેમાં સામેલ અધિકારીઓ અને કંપનીના પ્રતિનિધિઓ વચ્ચેના સંપર્કોની માગણી પણ કરાઇ છે. આની સાથે જ તેણે દુબઇની નૂર ઇસ્લામિક બેન્કને પણ ઓગસ્ટ ૨૦૧૫ અને જાન્યુઆરી ૨૦૧૮ વચ્ચે ભંડોળની હેરફેર અંગેની માહિતી અને જેમાં પૈસા ટ્રાંસફર કરાયા હતા તેના આઇપી એડ્રેસિઝની વિગતો પણ માગવામાં આવી છે. જોકે આ અંગે યુક્રેનના લાંચ વિરોધી અધિકારીએ કોઇ માહિતી આપી ન હતી. સોવિયત મૂળનું An-32નું વિમાન ભારતીય વાયુદળના ટ્રાંસપોર્ટ વર્કહોર્સ છે અને તે પૂર્વ અને ઉત્તરી સરહદોમાં સૈનિકોની હેરફેર માટે મહત્વનું છે.